Eitt af þeim verkefnum sem Vaxtarsamningur Vesturlands hefur beitt sér fyrir er að stuðla að því að fyrirtækjaklasar séu stofnaðir á Vesturlandi . Þannig hefur Vaxtarsamningurinn til dæmis stutt dyggilega við ferðaþjónustuklasann All Senses . Þá fór Þekkingarklasi Vesturlands af stað í janúar á þessu ári . Þar eru nú 24 fyrirtæki og stofnanir á þekkingarsviðinu að efla samstarf sitt með það markmið að styrkja vaxtargreinar og efla svæðisbundna sérþekkingu á Vesturlandi . Kolfinna Jóhannesdóttir frá Háskólanum á Bifröst er formaður stjórnar Þekkingarklasans . Í viðtali við Kolfinnu í Skessuhorni í dag greinir hún frá helstu áherslum klasasamstarfsins og segir frá ráðstefnu sem Þekkingarklasinn gengst fyrir á Akranesi 20. október nk .